4. การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์ แบ่งออกเป็นผลิตภัณฑ์หลัก 2 ชนิด และผลิตภัณฑ์พลอยได้อีก 2 ชนิด ดังนี้

ผลิตภัณฑ์หลัก ได้แก่

  - โลหะสังกะสีแท่งบริสุทธิ์ (Zinc Metal) ชนิด Special high grade - SHG
  ซึ่งมีเนื้อโลหะสังกะสีบริสุทธิ์ ร้อยละ 99.995 ขึ้นไป

  - โลหะสังกะสีผสม (Zinc Alloys) โดยมีส่วนผสมของโลหะชนิดอื่นได้แก่ อะลูมิเนียม
  แมกนีเซียม ฯลฯ

  ผลิตภัณฑ์พลอยได้ ได้แก่

- กรดกำมะถัน (Sulphuric acid) ชนิด Commercial grade ซึ่งมีความเข้มข้นร้อยละ 98.5

  - โลหะทองแดง

ประโยชน์หลักของโลหะสังกะสีแท่งบริสุทธิ์ และโลหะสังกะสีผสม

โลหะสังกะสีแท่งบริสุทธิ์ (Zinc Metal)

- ใช้ในอุตสาหกรรมชุบเหล็กประเภทต่างๆ เพื่อป้องกันสนิม

- อุตสาหกรรมผลิตทองเหลือง

  - อุตสาหกรรมผลิตสังกะสีออกไซด์ เพื่อใช้ในอุตสาหกรรมผลิตยาง เช่น ยางรถยนต์

- อุตสาหกรรมผลิตถ่านไฟฉาย

- อื่นๆ

 2. โลหะสังกะสีผสม (Zinc Alloys)

  - ใช้ในอุตสาหกรรมผลิตชิ้นส่วนรถมอเตอร์ไซด์ อาทิ เช่น คาบูเรเตอร์ของรถมอเตอร์ไซด์

  และอุปกรณ์ชิ้นส่วนต่างๆ ในรถยนต์

  - ผลิตเครื่องใช้ภายในบ้าน และสำนักงาน อาทิ เช่น กลอนจับบานประตู และหน้าต่าง

  ก้านพัดลมติดเพดาน และ อื่นๆ

  - อุตสาหกรรมผลิตของเล่น เช่น รถยนต์เด็กเล่น ฯลฯ

  - อื่นๆ

3. กรดกำมะถัน (Sulphuric Acid)

- ใช้ในขบวนการบำบัดน้ำเสีย

- ใช้ผลิตสารส้ม

- ใช้ในอุตสาหกรรมปุ๋ยเคมี

- อื่นๆ

4. ทองแดง (Copper Cathode)

- ใช้ในการผลิตท่อทองแดงเพื่อใช้เป็นส่วนประกอบของตู้เย็น

- ใช้ในการผลิตสายไฟฟ้า และเป็นส่วนประกอบของเครื่องใช้ไฟฟ้าต่างๆ

- ใช้ผสมโลหะสังกะสีเพื่อผลิตทองเหลือง

(2) การตลาดและภาวะการแข่งขัน

ภาวะอุตสาหกรรม

ปี 2551
อุตสาหกรรมสังกะสีโลกได้รับผลกระทบจากภาวะวิกฤติการเงินและเศรษฐกิจของโลกซึ่งประเทศในกลุ่มอาเซียนและโดยเฉพาะประเทศไทยยังไม่ได้รับผลกระทบในช่วงครึ่งแรกของปี
แต่ในช่วงครึ่งปีหลัง
อุตสาหกรรมที่ใช้โลหะสังกะสีหลายแห่งได้ลดกำลังการผลิตและหยุดโรงงานชั่วคราว

ในปี 2551 ปริมาณความต้องการใช้โลหะสังกะสีภายในประเทศมีจำนวนทั้งสิ้น 112,005 เมตริกตัน
เพิ่มขึ้นร้อยละ 4.7 เมื่อเทียบกับปี 2550
เนื่องจากในครึ่งปีแรกภาวะตลาดโลหะสังกะสีภายในประเทศยังขยายตัวดีอยู่ถึงร้อยละ 9
สำหรับปริมาณความต้องการใช้โลหะสังกะสีโลกในปี 2551 มีจำนวน 11.5 ล้านเมตริกตัน
เพิ่มขึ้นจากปี 2550 ร้อยละ 1.8

ราคาโลหะสังกะสีโลกในปี 2551 ได้ปรับลดลงอย่างต่อเนื่องโดยเฉพาะในไตรมาสที่สี่
โดยราคาเฉลี่ยทั้งปี 1,875 ดอลลาร์สหรัฐต่อเมตริกตัน ลดลงถึง 1,367
ดอลลาร์สหรัฐต่อเมตริกตันหรือร้อยละ 42 เมื่อเทียบกับปี 2550 ซึ่งเฉลี่ยที่ 3,242
ดอลลาร์สหรัฐต่อเมตริกตัน

ปริมาณการจำหน่ายโลหะสังกะสี

ปี 2551 บริษัทฯ จำหน่ายโลหะสังกะสีทั้งสิ้น 103,719 เมตริกตัน เพิ่มขึ้นร้อยละ 2.4
โดยจำหน่ายในประเทศร้อยละ 81 คิดเป็นจำนวน 84,368 เมตริกตัน เมื่อเทียบกับปี 2550
ลดลงร้อยละ 2.2 โดยมีปริมาณการส่งออกโลหะสังกะสีจำนวน 19,350 เมตริกตัน
เพิ่มขึ้นถึงร้อยละ 29 จากปี 2550

ภาวการณ์แข่งขัน

หลังจากช่วงระยะเวลา 4
ปีที่ความต้องการใช้โลหะสังกะสีโลกได้สูงกว่าปริมาณการผลิตมาโดยตลอด ในปี 2551
มีแนวโน้มที่ลดลงอย่างมาก เนื่องจากมีการแข่งขันสูงมากในอุตสาหกรรมโลหะสังกะสี
ส่งผลให้ราคาโลหะสังกะสีลดลง
ดังนั้นบริษัทฯจึงเน้นการรักษามาตรฐานคุณภาพผลิตภัณฑ์และการบริการที่สร้างความพึงพอใจให้กับลูกค้ามาอย่างต่อเนื่อง
จึงยังสามารถรักษาฐานลูกค้าไว้ได้

(3) การจัดหาผลิตภัณฑ์ สิ่งแวดล้อม และความปลอดภัย

  (ก) ลักษณะการจัดให้ได้มาซึ่งผลิตภัณฑ์เพื่อจำหน่าย

การผลิต

1) การทำเหมืองแร่

ปี 2551 เหมืองแม่สอดผลิตแร่สังกะสีได้จำนวน 50,000 เมตริกตัน
และผลิตหัวแร่สังกะสีจากแร่คุณภาพต่ำได้จำนวน 71,000 เมตริกตัน
ผลผลิตแร่ทั้งหมดลดลงถึงร้อยละ 40 แต่หัวแร่สังกะสียังเพิ่มขึ้นเล็กน้อยร้อยละ 3
เนื่องจากเหมืองแม่สอดสามารถผลิตแร่ได้เพียง 8 เดือนและโรงลอยแร่ดำเนินการผลิตได้ 11
เดือน

บริษัทฯ ได้รับประทานบัตรใหม่ในพื้นที่ประทานบัตรเดิม โดยมีอายุประทานบัตร 15 ปี นับตั้งแต่วันที่
8 เมษายน 2551 ถึงวันที่ 7 เมษายน 2566
และได้ดำเนินการผลิตแร่สังกะสีในพื้นที่ดังกล่าวหลังจากกรมอุตสาหกรรมพื้นฐานและการเหมืองแร่ได้เข้าตรวจพื้นที่และอนุญาตให้เปิดทำเหมืองเมื่อวันที่
28 เมษายน 2551

2)  โรงผลิตแคลไซน์

โรงผลิตแคลไซน์เป็นโรงย่างหัวแร่สังกะสีซัลไฟด์ให้เป็นแคลไซน์ ตั้งอยู่ที่จังหวัดระยอง
โดยแคลไซน์ที่ได้นี้จะส่งไปยังโรงถลุงสังกะสีที่จังหวัดตากเพื่อถลุงร่วมกับแร่สังกะสีซิลิเกตให้เป็นโลหะสังกะสี
ในกระบวนการย่างหัวแร่จะได้กรดกำมะถันที่ความเข้มข้นร้อยละ 98.50 ซึ่งเป็นผลิตภัณฑ์พลอยได้

ในปี 2551 ผลิตแคลไซน์ได้จำนวน 108,597 เมตริกตัน เพิ่มขึ้นร้อยละ 11
และกรดกำมะถันจำนวน 116,531 เมตริกตัน

  ------------------------- --------------- --------------- ---------------
  ผลผลิต (เมตริกตัน)           2551            2550            2549

  แคลไซน์                    108,597         96,882          88,206

  กรดกำมะถัน                 116,531         103,288         95,509
  ------------------------- --------------- --------------- ---------------

3)  โรงถลุงสังกะสี

ปี 2551 โรงถลุงสังกะสี จังหวัดตาก ผลิตแผ่นสังกะสีแคโทด (Cathode zinc) รวมทั้งสิ้น
110,629 เมตริกตัน และหลอมเป็นผลิตภัณฑ์โลหะสังกะสีได้จำนวน 104,134 เมตริกตัน
จำแนกเป็น

- โลหะสังกะสีแท่งบริสุทธิ์ (SHG zinc ingot) จำนวน 69,847 เมตริกตัน คิดเป็นร้อยละ 67

- โลหะสังกะสีผสม (Zinc alloys) จำนวน 34,287 เมตริกตัน คิดเป็นร้อยละ 33

นอกจากนี้ยังได้นำกากทองแดงจากกระบวนการสกัดแร่ไปผลิตโลหะทองแดง (Copper cathode)
ได้จำนวนทั้งสิ้น 438 เมตริกตัน

วัตถุดิบและผู้จำหน่ายวัตถุดิบ

ในปี 2551 บริษัทฯ จัดซื้อวัตถุดิบแร่สังกะสีชนิดซัลไฟด์ ซิลิเกตและออกไซด์ รวมถึงวัตถุดิบ

รีไซเคิล (Recycle) รวมทั้งสิ้น 199,175 เมตริกตันแห้ง
โดยนำเข้าแร่สังกะสีซัลไฟด์จากทวีปอเมริกาใต้และออสเตรเลียเพื่อป้อนโรงผลิตแคลไซน์
จังหวัดระยอง
และจัดซื้อแร่สังกะสีซิลิเกตจากประเทศออสเตรเลียเพื่อป้อนโรงถลุงสังกะสีจังหวัดตากโดยตรง

ในรอบปีที่ผ่านมา
ปริมาณการผลิตแร่สังกะสีซัลไฟด์ของโลกเพิ่มมากขึ้นจากการเปิดเหมืองใหม่และการขยายกำลังการผลิตของเหมืองเดิม
อย่างไรก็ตาม
ปัญหาจากการขาดแคลนเรือขนส่งสินค้าทั่วโลกยังคงส่งผลให้อัตราค่าระวางเรือขนส่งแร่โดยเฉพาะจากทวีปอเมริกาใต้มายังประเทศไทยอยู่ในระดับสูงในช่วงครึ่งแรกของปี

(ข) สิ่งแวดล้อมและความปลอดภัย

บริษัทฯ
ตระหนักถึงความรับผิดชอบต่อการรักษาสภาพแวดล้อมและการใช้ทรัพยากร-ธรรมชาติอย่างคุ้มค่า
ตลอดจนการรักษามาตรฐานด้านความปลอดภัยและอาชีวอนามัยของบุคลากรและ

ชุมชน โดยเฉพาะการให้ความสำคัญต่อระบบการจัดการตามมาตรฐานสากล ได้แก่
ระบบการจัดการด้าน

คุณภาพ ISO 9001 ระบบการจัดการด้านสิ่งแวดล้อม ISO 14001
และระบบการจัดการอาชีวอนามัยและ

ความปลอดภัย OHSAS 18001 /TIS 18001 ทั้งนี้บริษัทฯ
ได้ดำเนินการตามมาตรการลดผลกระทบและติดตามตรวจสอบคุณภาพสิ่งแวดล้อมที่เป็นไปตามเกณฑ์มาตรฐานของทางราชการ
ในรอบปี 2551 บริษัทฯ มีการลงทุนในโครงการสำคัญ ดังนี้

1)  โรงถลุงสังกะสี จังหวัดตาก

-   มีการลงทุนเพื่อลดผลกระทบและดำเนินการด้านสิ่งแวดล้อม ประกอบด้วย

- กากแร่และกากของเสียจากกระบวนการผลิต ดำเนินการปิดบ่อเก็บกากแร่ที่ 3 ในระยะแรก
แล้วเสร็จตามกำหนดในเดือนเมษายน 2551
และได้เริ่มดำเนินการในระยะที่สองตั้งแต่เดือนพฤศจิกายน คาดว่าจะแล้วเสร็จภายในเดือนเมษายน
2552 และได้ดำเนินการก่อสร้างบ่อเก็บกากแคดเมียมที่ 6 แล้วเสร็จในเดือนกันยายน 2551

- อากาศ ได้ติดตั้งระบบดักจับเขม่าเพิ่มที่ Steam Boiler ทำให้สามารถลดปริมาณฝุ่น (Total
Suspended Particulate) ลงได้ต่ำกว่า 240 มิลลิกรัมต่อลูกบาศก์เมตรตามเกณฑ์มาตรฐาน

-   โรงถลุงสังกะสีได้ดำเนินกิจกรรมด้านอาชีวอนามัยและความปลอดภัยอย่างจริงจังและต่อเนื่อง
    ทั้งการสร้างจิตสำนึกความปลอดภัย
    การฝึกอบรมและการตรวจติดตามด้านความปลอดภัยอย่างเข้มงวด
    จนมีสถิติปลอดอุบัติเหตุถึงขั้นหยุดงานอย่างต่อเนื่อง 3,500,000 ชั่วโมง-คน
    และยังได้รับรางวัลสถานประกอบ การดีเด่นด้านความปลอดภัย
    อาชีวอนามัยและสภาพแวดล้อมในการทำงาน ประจำปี 2551 จากกระทรวงแรงงาน

2)  โรงผลิตแคลไซน์ จังหวัดระยอง

-   ติดตั้งเครื่องบำบัดน้ำเสียใหม่ในโรงปรับสภาพวัตถุดิบสังกะสีออกไซด์ (Oxide Treatment
    Plant) สามารถบำบัดน้ำเสียได้ประมาณวันละ 300 ลูกบาศก์เมตร

-   โรงผลิตแคลไซน์สามารถควบคุมปริมาณการปล่อยซัลเฟอร์ไดออกไซด์ (SO₂ )
    ออกสู่บรรยากาศภายนอก โดยค่าวัดเฉลี่ยอยู่ที่ 307 ppm.
    ต่ำกว่าค่ามาตรฐานที่กฎหมายกำหนดไม่เกิน 500 ppm.

-   โรงผลิตแคลไซน์ได้รับรางวัลสถานประกอบการดีเด่นด้านความปลอดภัย
    อาชีวอนามัยและสภาพแวดล้อมในการทำงาน ประจำปี 2551 จากกระทรวงแรงงาน

3)  เหมืองแม่สอด จังหวัดตาก

-   เหมืองแม่สอดได้รับใบรับรองระบบการจัดการด้านคุณภาพตามมาตรฐาน ISO 9001:2008
    ระบบการจัดการสิ่งแวดล้อม ISO 14001 : 2004
    และระบบการจัดการอาชีวอนามัยและความปลอดภัย OHSAS 18001 : 2007 /TIS 18001:
    1999 เมื่อเดือนธันวาคม 2551

-   บริษัทฯ
    ได้ดำเนินการติดตามคุณภาพสิ่งแวดล้อมตามมาตรการในรายงานการวิเคราะห์ผลกระทบสิ่งแวดล้อม
    (EIA) ฉบับใหม่ซึ่งมีความเข้มข้นโดยการเพิ่มความถี่และสถานีเก็บตัวอย่างมากขึ้นจากเดิม
    ประกอบด้วย คุณภาพอากาศในบรรยากาศ คุณภาพน้ำผิวดิน คุณภาพน้ำใต้ดิน
    คุณภาพเสียงในบรรยากาศ นิเวศวิทยาทางน้ำ การตรวจวัดโลหะแคดเมียม
    ตะกั่วและสังกะสีในสัตว์น้ำ การคมนาคม การสาธารณสุข อาชีวอนามัยและความปลอดภัย
    ซึ่งผลการตรวจวัดดัชนีและการควบคุมอยู่ในเกณฑ์มาตรฐานที่ราชการกำหนด

-   ปรับปรุงระบบการจัดการด้านสิ่งแวดล้อมเพื่อรองรับมาตรการ EIA ฉบับใหม่ ได้แก่
    การสร้างบ่อฉุกเฉินเพื่อรองรับกรณีฝนตกหนักผิดปกติ
    และคลองผันน้ำจากห้วยปาปูลงสู่แหล่งน้ำธรรมชาติเพื่อเพิ่มประสิทธิภาพระบบจัดการน้ำจากธรรมชาติ

-   บริษัทฯ ได้จัดตั้งกองทุนตามเงื่อนไข EIA ขึ้นจำนวน 2 กองทุน ได้แก่
    กองทุนเพื่อพัฒนาการฟื้นฟูสภาพเหมืองผาแดงจำนวนเงิน 97 ล้านบาท
    เพื่อสร้างความมั่นใจว่าการฟื้นฟูสภาพแวดล้อมหลังเสร็จสิ้นการทำเหมืองจะดำเนินการได้อย่างครบถ้วนตามแผนงาน
    และกองทุนประกันความเสี่ยงต่อสิ่งแวดล้อมเหมืองผาแดง จำนวนเงิน 50 ล้านบาท
    เพื่อให้มั่นใจว่าจะสามารถฟื้นฟูและแก้ไขสภาพแวดล้อมให้กลับมาดีดังเดิมได้ในกรณีเกิดเหตุฉุกเฉิน

-   ดำเนินการฟื้นฟูสภาพแวดล้อมในพื้นที่สิ้นสุดการทำเหมืองแล้ว
    โดยการนำหญ้าแฝกมาเป็นพืชเบิกนำต่อเนื่องมาตั้งแต่ปี 2546 จนถึงปี 2551
    รวมจำนวนหญ้าแฝกที่ปลูกไปแล้ว 10 ล้านต้น
    เหมืองผาแดงจึงนับเป็นแหล่งปลูกหญ้าแฝกใหญ่ที่สุดแห่งหนึ่งในภาคเหนือของประเทศ

-   เหมืองแม่สอดประสบผลสำเร็จมีสถิติชั่วโมงการทำงานปลอดอุบัติเหตุถึงขั้นหยุดงานครบ
    1,000,000 ชั่วโมงในเดือนมีนาคม 2551
    และได้รับประกาศเกียรติคุณโครงการรณรงค์ลดสถิติอุบัติเหตุจากการทำงานเป็นศูนย์ (Zero
    Accident Campaign) จากกระทรวงแรงงาน

    สรุปค่าใช้จ่ายในด้านสิ่งแวดล้อมของบริษัทฯ ปี 2549-2551

    หน่วย : ล้านบาท

[TABLE]